Hier's hoe jy meer yster by jou dieet kan voeg
JY LEES NOU Hier's hoe jy meer yster by jou dieet kan voeg
Ystertekorte, soos bloedarmoede en anemie, kom meer algemeen voor as wat jy dalk mag besef, veral onder vroue, aangesien swangerskap en gereelde maandstonde twee dinge is wat jou risiko verhoog.
Yster help ons selle om suurstof na ons spiere te vervoer, dus kan jy, by gebrek daaraan, aan verlaagde immuniteit, verlaagde kognitiewe vermoë en erge moegheid ly.
Die hoeveelheid yster wat 'n persoon nodig het, hang van sy/haar leefwyse af. Byvoorbeeld: vegetariërs het meer yster nodig want hulle eet nie vleis nie. Jou dieet gee die deurslag, dus het ons 'n lysie gemaak van kossoorte wat baie yster bevat en wat jy by jou maaltye kan inluit ten einde die volmaakte balans te kry.
Veganiste en vegetariërs, hier is julle antwoord: dit spog met yster, sowel as proteïne. Omdat dit van soja gemaak word, bevat dit min kilojoules en is dit vry van cholesterol en gluten. Jy kan dit in enige gereg gebruik, van roerbraai tot kerrie, of jy kan dit selfs roer en in plaas van eier op jou roosterbrood eet.
Vleiseters, hierdie een is vir julle bedoel. Een porsie beesvleis kan aan jou liggaam tot 3,5 mg van die aanbevole 17 mg yster per dag gee – bedien spinasie (ook propvol van die goed) daarby en jy is op die regte pad! Te veel rooivleis is nie gesond nie, maar as jy seker maak jy eet maer snitte en jy eet minder as 500 g per week, kan jy stilletjies gerus voel oor jou ystervlakke.
Nog meer indrukwekkend: 'n porsie wit boontjies bevat tot 20 persent van jou aanbevole daaglikse ysterinname! Hulle het geen geur nie, dus kan hulle by 'n rissiegereg of slaai gevoeg word sonder om jou af te skrik. Geur dit met wat ookal jou smaakknoppies prikkel, en geniet!
Jy kan 'n klomp yster uit hierdie goedjies kry – dit hang net van die mossel af. Geblikte en gemaalde gapermossels bevat nie so baie yster soos die varses nie. Veral baba-gapermossels bevat baie yster. Hulle is egter nie die maklikste kos om in die hande te kry nie, dus moet jy dalk liewer elke nou en dan hierdie keuse bêre vir 'n ete by 'n restaurant of 'n naweekbederf. Hulle spog ook met vitamines B-12 en C, sowel as proteïne.
Sprinkel droëvrugte, soos rosyne of appelkose, oor jou slaaie, graankos of joghurt, aangesien dit ystertasties is. Hulle is egter ook propvol suiker, dus moet jy jou porsies klein hou en hulle slegs een keer per dag eet om die beste voordele te kry.